சிந்தனைகள் - வாழ்க்கை கவிதை

நாடின்றி வாழ்கின்ற நமக்கில்லை சிந்தனைகள் 
 நாடோடி வாழ்க்கையில் நமக்கேது சிந்தனைகள் 
 நிலையற்ற வாழ்வினிலே நிலையான சிந்தனைகள் 
 நமக்கில்லை அதுபோன்ற நலமான சிந்தனைகள் 
 பெற்றோரைக் காணாது ஏங்குகின்ற சிந்தனைகள் 
 உறவினரைத் தொலைத்துவிட்ட சோகத்து சிந்தனைகள் 
 மொழிபுரியா குளிர்நாட்டில் நடுங்குகின்ற சிந்தனைகள் 
 மொழிமறந்து மொழியழிந்த மழுங்குகின்ற சிந்தனைகள் 
 ஆனந்தம் அழிந்ததுபோல் அவலமான சிந்தனைகள் 
 அவலத்து வாழ்க்கையிலே கவலையான சிந்தனைகள் 
 இவ்வாழ்க்கை வாழ்கையிலே வந்திடுமோ சிந்தனைகள் 
 சிந்தனைகள் சிந்தனைகள் சோகமான சிந்தனைகள் 
 நலமற்ற வாழ்க்கையிலே நமக்கில்லை நற் சிந்தனைகள்